
Evel yn Wever- Croes 


PROME MINISTER 


Hunto cu Minister Plenipotenciaro, 


PROME MINISTER A REUNI CU 
SECRETARIO DI ESTADO VAN HUFFELEN 


Prome Minister Evelyn Wever-Croes ta na Hulanda 
pa un bishita di trabou cortico pero intenso cu 
diferente reunion y compromiso di trabou. Diamars, W 
Prome Minister hunto cu Minister Plenipontenciario 
na Hulanda, señor Ady Thijsen, a reuni cu 
Secretario di Estado Alexandra van Huffelen hunto 
cu su delegacion. Premier Wever-Croes a expresa 
cu e tawata un bon reunion na unda varios tema 
di relevancia pa Aruba a wordo trata. Gobierno di 
Aruba y Hulanda ta na mesa ainda pa purba yega 
na e miho interes pa pais Aruba. 


Prome Minister a duna di conoce cu hunto cu 
Arubahuis lo kier cambia e ley di supervision 
financiero y pa esaki Gobierno mester 
di aprobacion di Conseho di Minister 
di Reino y di Secretario di Estado. E 
procedura aki ta debi na un protocol cu 
e Gobierno anterior di AVP a firma na 
aña 2015. Den e protocol aki a wordo 
palabra cu e ley di supervision financiero 
por wordo cambia solamente si BZK y 
Conseho di Minister di Reino duna nan 
aprobacion. 


“Nos ta den e proceso pa cambia esaki 
pa motibo cu e normanan den e ley ta 
anticua y ta importante pa Aruba pa 
update esakinan, y Gobierno ta na mesa 
cu Hulanda pa e cambio tuma luga. 
Hulanda a trece dilanti condicionnan y a 
hiba conbersacionnan riba esakinan. Y 
mi tin fe y confiansa cu nos lo sali afo di 
esakitambe. Manera tur e otro reunionnan 
cu a tuma luga e siman aki na Hulanda, 
e tawata un bon reunion na unda cu 
Gobierno ta buscando aternativanan pa 
e pueblo di Aruba”, Prome Minister a 
duna di conoce. MN 

Diaranson mainta, Prome Minister Evelyn Wever-Croes a 
reuni cu miembronan di Eerste Kamer y comision di relacion di 
Reino. Mirando e importancia pa miembronan di Eerste Kamer, 
cu ta esnan cu tin cu tuma decisionnan riba cierto casonan pa 
Aruba, tin e informacionan corecto, Prome Minister a pidi un 
reunion y a wordo otorga esaki. 


Durante e reunion, Premier Wever-Croes a haci un presentacion 
riba con Aruba ta recuperando economicamente. El a papia 
riba turismo cu ta creciendo, riba desempleo cu ta bahando, y 
riba e tema financiero, indicando cu Gobierno ta cumpliendo 
cu e normanan di surplus awor, pa otro aña, y mas añanan nos 
dilanti. Di nan banda tabata tin hopi pregunta, y tur a wordo 
contesta. 


Prome Minister a expresa di ta sumamente contento di tende 
con e miembronan di e comision di Reino, y e presidente Paul 
Rosenmóller a elogia Aruba. Tambe nan a haci hopi pregunta 
riba diversficacion di economia, y kico Aruba ta haciendo pa 
esaki, riba e planesnan pa elimina burocracia, riba e relacion 
entre Aruba, Corsou y Sint Maarten, riba desempleo, y tambe 
riba e negosacionnan cu tin andando entre Aruba y Hulanda. 
Un pregunta hopi importante cu nan a haci, ta dicon Hulanda 
ta exigi un Rijkswet. Aki ta unda Prome Minister a splicanan, 
cu esaki no ta algo di awor, sino manera ta wordo bisa na 
Den Haag ainda, cu ta desde 2015, tempo cu ex Prome 
Minister Mike Eman a bay den welga di hamber pa motibo di 
un aanwijzing. Pero el a siguranan cu aunke cu e problema aki 
no ta di e Gabinete actual, ta Aruba, y Gabinete Wever-Croes 
lo traha na busca un solucion pa cu esaki den miho interes di 
e pueblo. 


PROME MINISTER A REUNI CU 
EERSTE KAMER Y COMISION DI 
RELACION DI REINO 


"Mi ta sumamente agradeci cu nan a dunami e 
oportunidad pa duna nan tur e informacionnan necesario, 
cu por facilitanan na momento di tuma decisionann cu ta 


regarda pais Aruba" 


Aruba tambe a haya hopi elogio y interes, di nan pa con 
Gobierno ta haciendo e reformanan, con ta atendiendo cu 
esnan di menos recurso, y tambe pa e esfuersonan pa cu 
ensefiansa. Fraccion di PVV a haci un pregunta riba e tema di 
loonsubsidie, y kico Gobierno ta haciendo pa cobra bek esnan 
cu a haya esaki inhustamente. Prome Minister a splicanan cu 
e esfuerso ta sigui pa cobra esnan cu a abusa di e sistema. 


"Mi ta sumamente agradeci cu nan a dunami e oportunidad pa 
duna nan tur e informacionnan necesario, cu por facilitanan 
na momento di tuma decisionann cu ta regarda pais Aruba. 
Tambe mi ta contento di por a delibera cu profesor Nicolai, 
cu ta parti di e comision, riba topiconan importante manera e 
aspecto constitucional, LAft, y e rijkswet. Aruba a haya hopi 
elogio, cu ta dunami un sentimento di satisfaccion pa sa cu 
tur nos esfuersonan ta wordo aprecia y admira. Nos como 
Gobierno actual, lo sigui bringa pa mira e progreso y bienestar 
den tur hogar na Aruba" Prome Minister a expresa. MN 

MINISTER XIOMARA MADURO TA INVITA PA SINTONISA E 
DI DOS PARTI DI E PROGRAMA 


‘DIALOGO TOCANTE EFECTONAN DI 
Searle) us ERAS sil ane BA’ 

Ministerio di Cultura ta presenta e di dos parti di e programa 
di dialogo tocante e efectonan di sclavitud y colonialismo na 
Aruba. 


Den e programa aki sra. Indra Zaandam na nomber di Pais 
Aruba ta hiba un dialogo cu tres profesional sr. Boy Ecury, sr. 
Dimitri Halley y sr. Gregory Richardson. Lo combersa tocante 
e efectonan duradero di sclavitud y colonialismo na Aruba y lo 
haci esaki for di tres diferente perspectiva. 


Lo hiba un dialogo habri for di punto di bista di experiencia 


di un descendiente, riba e parti di trauma, sanacion y tambe 
reparacion. E programa tin un duracion di un ora. 


Minister Xiomara Maduro ta extende un invitacion na henter 
comunidad pa sintonisa e di dos y ultimo parti di e programa 
“Dialogo tocante efectonan di sclavitud y colonialismo na 
Aruba’. 


E programa lo pasa diahuebs dia 2 di november pa Yor di 
anochi na Telearuba y diabierna dia 3 di november pa 9.10 di 
anochi na Diario tv. MN 

REUNION PA SIGUI REIN 


FORSA E PROME LINA DI 


CUIDO Y EXPLORA E POSIBILIDAD CU CLINICA & 
UNIVERSIDADNAN DEN REGION 


MES 

Diamars atardi Minister di Turismo y Salud Publico sr. Dangui 
Oduber, y ministerio di salud, a continua cu reunionan hunto 
cu director di ImSan sr. Rajnherc pa yega na un consenso pa 
traha hunto y pa asina sigui reforsa e structura di cuido di salud 
na Aruba. Diferente palabracion y puntonan a wordo discuti pa 
mehora un sistema sostenibel di cuido di salud. 


E mandatario ta splica cu un di e projectonan cu ser discuti ta 
pa amplia e “huisarsten opleiding” pa asina crea oportunidadna 
na nos yuinan di tera cu a completa nan “basisarts” den region, 
reconoci dor di AruBIG, pa continua e specialismo di “huisarts” 
aki na Aruba mes. Esaki sigur ta un hopi bon noticia den cuadro 
di e mehoracion den calidad di cuido. 


E enfoke di Minister Dangui Oduber ta pa continua cu e 
mehoracion di cuido. Pa logra e meta aki a discuti posibilidadnan 
di cooperacion cu clinicanan acredita y renombra di Colombia. 
Un di e projectonan discuti ta e posibilidad pa atrae mas 
dokter y specialistanan manera por ehempel opthalmogist 
“specialista/dokter di wowo” pa asina por brinda mas servicio 
na nos pueblo. 


Otro bon noticia ta cu lo sigui inverti den Aruba su profesionalnan 
medico. E biaha aki lo bay inverti den nos futuro dokternan 
di cas fortificando e prome liña di cuido. Esaki lo susode por 

medio di e asina yama HOED “Huisarten Onder Een Dak” cual 
lo conisti di 3 dokter di cas cu lo inicia den prome kwartaal 
di 2024. E HOED lo reenforsa e prome liña di cuido y trese 
mas accesibilidad na nos patientnan cu mester di e cuido aki. 
Sigur esaki ta un logro cu Minister Dangui Oduber y ImSan 
management ta orguyoso di dje. 


Finalmente, Minister Oduber a splica cu ImSan ta e prome 
hospital cu e accreditacion “Joint Commision International 
(JCI)” den ful e region di Caribe Hulandes. E mandatario a sigui 
bisa cu e standard cu ImSan a pone pa Aruba su calidad di 
cuido medico ta uno di nivel mundial. E accreditacion di JCI no 
ta enfoca solamente ariba e calidad di cuido y servicio cu sigur 
ta di vital importancia, pero ta pone seguridad di pashentnan y 
trahadornan tambe como prioridad pa asina pone e standard 
di mas halto cu por existi. E accreditation di JCI tambe ta crea 
opportunidadnan pa Aruba sigui explora e sector di turismo 
medico. 


E maneho di Ministerio di Salud Publico ta dirigi riba mehora 
e calidad di cuido y servicio. E meta principal ta pa percurpa 
pa hasi inversionan continuo den cuido medico pa percura pa 
gastonan keda manehabel y sostenibel. 

Meerjaren Financieel Kader 

Minister Dangui Oduber: 


PA PROME BIAHA DEN HISTORIA A DISEÑA UN 
MODELO BASA RIBA UN MEERJAREN RAMING DI 
GASTONAN DI AZV 


Na july di e aña aki a sera un acuerdo den sector di cuido 
unda a subraya e necesidad y importancia di un “meerjaren 
financieel kader” pa mantene e fondo di AZV uno sostenibel. 


Awe AZV a presenta e plan aki na e zorgveld. E presentacion 
tawata pa informa con a yega na e meerjaren financieel 
kader. Uitvoerings Orgaan AZV a indica cu danki na diferente 
profesionalnan den AZV, como tambe profesionalnan externo 
cu a traha na esaki. E proyecto aki a wordo monitoria dor di 
entre otro profesor Jeurissen, cual ta un “Zorg Econoom” di 
Hulanda. E meerjaren financieel kader ta un modelo cu ta 
pronostica e costonan di cuido, cual ta tuma na cuenta mas cu 
un total di 2,500 punto di atencion na momento cu ta calcula 
e entrada y gastonan di cuido. Danki na e modelo aki cuido 
di Aruba lo por wordo planea na un miho manera y asina por 
ehecuta e vision di Minister Oduber y UOAZV pa fortalece e 
cuido na Aruba y mantene un bon calidad di cuido pa e pueblo 
actual y nos futuro generacion. 


Otro meta di e “meerjaren financieel kader” aki ta pa reemplasa 
e cortamento di 60 miyon manera cu a wordo stipula dor di 
Hulanda. Un cortamento di un suma cual Hulanda nunca a 
argumenta di unda nan yega na dje. Mester bisa tambe cu 
Aruba nunca tabata di acuerdo cu e cortamento aki. 

Minister Dangui Oduber ta sumamente orguyoso di e 
“meerjaren financieel kader” cual ta algo historico pa Aruba y 
lo profesionalisa e manera di financia di cuido na Aruba. MN 

Geoffrey Wever 


MINISTER 


CAMARA DI COMERCIO RECIENTEMENTE A 
FIRMA REGLEMENT VAN ORDE NOBO 


Camara di Comercio — Kamer van Koophandel (KvK) ta un 
instituto importante den e economia di Aruba. Diahuebs 26 
di october a firma un reglement van orde nobo. Un momento 
significante, caminda Minister di Asuntonan Economico, Sr. 
Geoffrey Wever, conhuntamente cu presidente di Camara 
di Comercio, Sr. Gavril Mansur, y den presencia di director 
di Camara di Comercio, Sr. Martijn Balkenstein, a firma e 
reglement van orde nobo. 


E reglement van orde ta stipula con KvK ta organisa, con e 
ta wordo representa, e comisionnan cu e tin, como tambe 
obligacionnan legal y financiero, y finalmente con e ta funciona 
dentro di Aruba su economia. 


“Camara di Comercio ta un partner importante pa gobierno di 
Aruba”, segun minister Wever. E ta conta di un colaboracion 


estrecho caminda pa proyectonan cu ta trata economia semper 
ta busca oido e.o. di KvK. Tambe tin reunionnan frecuente 
caminda ta discuti desaroyonan economico y pasonan pa sigui 
mehora. 


Minister Geoffrey Wever ta gradici e ekipo completo y e bestuur 
di Camara di Comercio pa nan trabou, cumpliendo cu un rol 
importante pa organisa comercio na Aruba, y esfuersonan 
continuo conhunto pa progresa e clima empresarial di Aruba. 

Minister Geoffrey Wever: 


HOBENNAN TA HUNGA UN ROL 
CRUCIAL DEN DESAROYO SOSTENIBEL 
PA E PROXIMO GENERACION 


Awe, un evento special a tuma lugar na $ 
Colegio Hilario Angela, caminda Minister 
Geoffrey Wever a tene un encuentro | 
interactivo cu e 6e klassers. E obhetivo 
principal tabata pa discuti y conscientiza 
e hobennan tocante e importancia di 
desaroyo sostenibel y con nan mes 
por contribui na un futuro mas berde y 
sostenibel pa e proximo generacion. 


Durante e bishita, Minister Wever a 
comparti su vision y pensamentonan 
tocante desaroyo sostenibel, enfocando 
riba areanan manera conservacion 
di medio ambiente, uso responsabel 
di recursonan natural y promocion di | 
tecnologianan limpi. E a pone enfasis | 
riba e papel crucial cu e hobennan tin i 
den e lucha contra cambionan climatico [MN "| 

y otro desafionan ambiental. E { 


E discusion tabata uno apasionante, caminda e studiantenan a 
keda profundamente envolvi, haci preguntanan y compartiendo 
nan ideanan y preocupacionnan tocante e futuro di nan isla 
y mundo. Minister Wever a elogia e entusiasmo y curiosidad 
di e hobennan, y a motivanan pa sigui busca conocemento y 
compromete nan mes den accionnan concreto pa yuda proteha 
y mehora nos planeta. 


Minister Wever tambe a apunta e importancia di educacion 
den e proceso di fomenta un mentalidad mas consciente y 
responsabel riba tema di medio ambiente. El a subraya cu 


educacion ta e yabi principal pa capacita e proximo generacion 
pa enfrenta e desafionan cu lo bin y pa nan por tuma decisionnan 
informa y sostenibel. 


Na final di e encuentro, tanto e studiantenan como e docente 
a expresa nan gratitud pa e oportunidad di por a interactua 
directamente cu Minister Wever y pa e conocemento valioso 
cu nan a ricibi. Esaki sin duda ta un paso significativo den 
e direccion correcto, y e conversacion aki ta solamente e 
comienso di un dialogo continuo y colaboracion entre e gobierno 
y comunidad educativo pa logra un futuro mas sostenibel pa 
tur. MN 

MINISTER 


A ATENDE E VIERLANDENOVERLEG TOCANTE 
DESAROYO SOCIAL Y LABOR NA CURACAO 

BADIA 
Recientemente, Minister di Husticia y Asuntonan Social sr. 
Rocco Tjon tawata na Curacao pa asina atende e Vierlanden 
Overleg, tocante desaroyo social y labor, cual a tuma luga 
na Renaissance Hotel, na Curacao. E reunion aki a ser 
inicia pa Minister di Desaroyo Social y Labor di Curacao sra. 
Ruthmilda Larmonie-Cecilia, kende a reuni cu demas minister 
y representantenan di Aruba, islanan BES, Hulanda, y Sint 
Maarten kende tawata presente virtualmente. 


Durante e reunion aki, cada pais a haya e oportunidad pa 
vocifera nan preocupacionnan y tambe trece padilanti temanan 
manera, pobresa, competencia den e trato laboral, ley 
migratorio, y e diferencia den servicionan social den cada pais. 
Banda di esaki, a comparti tambe presentacionnan tocante e 
situacion actual den cada pais, “best practices”, y cambionan 
previsto den e veld social, y a base di esaki a papia tocante 
con por traha mas di serca cu otro y coopera mas cu otro pa 
asina reenforsa e veld social. 


Asina por bisa, cu a haci un esfuerso pa desaroya un relacion 
mucho mas estrecho cu demas paisnan pa loke ta planificacion 
y implementacion, asina ofreciendo oportunidadnan nobo pa 
cu e desaroyo social. Minister Tjon, a expresa di ta sumamente 
satisfecho cu e iniciativa exitoso aki di Minister Larmonie- 
Cecilia, y ta gradici'e y demas paisnan pa e bon reunion. 


IDENOVER 


DEMO è pee | my 
A base di e resultado positivo di e reunion aki, a dicidi mesora 
pa haci e vierlandenoverleg den cuadro di desaroyo social 
uno anual, creando un plataforma sostenibel pa un miho 
cooperacion entre paisnan den reino. Tambe, a base di peticion 
di minister Tjon, a incorpora di awo padilanti riba e agenda 
e tema di proyectonan social, manera veilige bario’s, cual ta 


beneficioso pa e bienestar general di nos hobennan. MN 

Minister Rocco Tjon: 


A ATENDE E CONGRESO ‘NO MAS NO MORE’ 
NA CURACAO DEN CUADRO DI VIOLENCIA 
RELACIONAL Y ABUSO DI MUCHA 


For di 31 di oktober pa dia 2 di november ta tuma luga [MN 
na Curacao, e conferencia bi-anual tocante violencia 
domestico y asbuso di mucha esta 'No Mas No More’. E 
conferencia aki ta special pa profesionalnan cu ta traha 
den e veld di violencia domestico y abuso di mucha for di 
e seis islanan den Caribe y Reino Hulandes. E congreso 
aki a wordo organisa pa Ministerio di Salud y Deporte, 
conhuntamente cu Ministerio di Desaroyo Social y Labor 
di Curagao. 


Durante e congreso aki, Minister Tjon a firma e di dos 
Memorandum of Understanding (MOU) pa Taskforce 
Kinderrechten den cual a renoba e compromiso pa 
mehora e implementacion di e Tratado Derecho di Mucha 
den Reino Hulandes. Oficialnan di Gobierno di Aruba, 
Boneiro, Curagao, Saba, St. Eustatius, St. Maarten, y 
Hulanda a firma e MOU aki cual lo sigui forma e base di 
cooperacion entre e paisnan den Reino Hulandes. 


E Taskforce a firma su prome MOU dia 20 di November 
2018, cual tawata Dia Internacional di Derecho di Mucha. 
E MOU a defini e base di locual cada pais den Reino lo 
mester bay traha hunto riba dje, cu e meta pa mehora 
e implementacion di derechonan di mucha den e parti 
Caribe di Reino. E partnernan a palabra pa comparti 
conocemento y experiencia, desaroya un plan di trabou 
pa e taskforce y plan di accion individual pa e isla y 
paisnan. E monitoreo di e progreso den implementacion 
di e plannan aki tambe tawata un prioridad, y e enfoke 
tawata riba e seis puntonan clave: lantamento di 
mucha na un manera positivo, prevencion di abuso di 
mucha, desaroyo di rednan di siguridad, participacion di 
hobennan, acceso na servicionan profesional y atencion 
na muchanan vulnerabel. 


Banda di esaki, minister Tjon a firma e prome MOU pa 
loke ta e plataforma den Reino Hulandes “No Mas No 
More”. E plataforma aki ta dirigi su mes riba trabounan di 
prevencion y combatimento di violencia relacional. E MOU 
lo percura pa intensifica e cooperacion entre e islanan 
den Reino Hulandes pa asina mehora e cumplimento di 
derechonan di (posibel) victimanan di violencia relacional 
y abuso di mucha, coordinacion operacional entre e 
islanan pa loke ta shelter pa victima, implimentacion y 
coordinacion di e Codigo di Proteccion y/of cooperacion 
riba e area aki, intercambio di informacion y capacitacion 
riba e tema di violencia relacional y abuso di mucha. 

Minister Rocco Tjon: 


BRANDWEER ARUBA A 


INICIA SU KLAS NOBO PA 


REENFORSA E CUERPO 


Diaranson mainta Minister di Husticia y Asuntonan Social 
sr. Rocco Tjon tawata presente na post Tango pa asina sera 
conoci cu e klas nobo di Brandweer cu a inicia. Un momento 
sumamente bunita, caminda a yama e hobennan aki un bon 
bini na e Cuerpo nobo. Ta trata di un grupo cu ta bay reenforsa 
Cuerpo di Bombero, mirando cu tin falta di personal, pa cual 
motibo a inicia cu e opleiding aki. Banda di esaki a haya un 
splicacion tambe tocante e tres trucknan nobo cu Brandweer a 
ricibi recientemente. 


Importante pa menciona ta cu den presupuesto 2024, a 
incorpora un fondo di crecemento, pa di e forma ey por sigui 
fortifica henter e cadena hudicial, entre otro Brandweer pa 
asina nan por adkiri mas personal e afia binidero. Esaki ta un 
comienso bunita, pa asina reenforsa e Cuerpo importante aki. 


Names momento, a haya un splicacion pa loke ta e tres trucknan 
completamente nobo cu a yega Aruba siman pasa. Den e 
simannan nos dilanti, e ekipo di Merca lo ta biniendo Aruba 
pa asina duna un splicacion amplio tocante e funcionalidad 
di e trucknan aki na henter e comicion di Brandweer. A base 
di esaki por inicia cu e trainingnan pa e personal, pa loke ta e 
funcionalidad di e trucknan nobo. Tambe, e proceso pa sigura 
e trucknan aki, ta caminando. 


Ministerio di Husticia y Asuntonan Social a inverti hopi e ultimo 
dos afianan aki den e departamento di Brandweer. Manera 
ta conoci, a renoba e post di San Nicolas por completo, a 
percura pa tur material nobo pa e personal por traha bou di 
condicionnan mucho mas sigur pa nan mes y eherce nan 
trabou optimalmente, tambe a ricibi trucknan nobo afia pasa 


y e afia aki. Ademas di esaki, por a tuma nota di e proyecto 
di mas nobo cual lo ta e renobacion por completo di e post na 
Airport, cual aworaki a inicia, mirando cu e fondonan a wordo 
aloca a base di e tremendo maneho financiero cu a wordo hiba 
e afia aki. 


Un momento sumamente positivo pa Brandweer Aruba, pa loke 
ta trata e opleiding, cual manera a wordo indica ta e prome 
klas, pero otro afia lo tin mas personal cu lo bay reenforsa e 
departamento aki. Un pabien na e ekipo di Brandweer Aruba 
cu e iniciativa aki. 

Edy Cres 


MINISTER 


Recientemente, Minister di Enseñansa y 
Deporte Endy Croes a ricibi Sr. Wilfario 
“Willy” Willems, kende a baha cu 
pensioen despues di a traha 29 aña pa 
Gobierno di Aruba. Directiva di Instituto 
Biba Saludabel y Activo (IBISA), Sr. 
Wladimir Wolff y Sr. Jessy Beukenboom 
tambe tabata presente den e ocasion 
aki. Durante e encuentro, Minister 
Endy Croes a entrega Sr. Willy un | 
reconocemento pa su excelente servicio | 
durante tur e añanan aki. 


Desde aña 2001, Sr. Willy Willems a 
cuminsa traha cu IDEFRE cu awendia 
ta IBISA. Ademas di esaki, Sr. Willy 
den su tempo tabata un atleta y a gana 
diferente careda den e transcurso di e 
añanan, entre otro, careda di 10 km den 
un tempo di 32:54m/s, 5km den un di 16:17m/s y 18km 
den un tempo di1:02:59. Tres aña sigui Sr. Willy a gana 
Premio Oro Aruba, di aña 1982 pa 1984. Banda di esaki, di 
aña 1997 pa 2013 Sr. Willy tabata entrenado di taekwondo 
y a yuda e hisa e nivel di taekwondo tanto na Aruba como 
internacional. 


Minister Endy Croes ta indica cu Sr. Willy ta un ehempel 
pa otronan. Sr. Willy tabata semper presente na trabou y 
cu hopi pasion y amor a aporta den desaroyo di deporte 
di Aruba. Minister Endy Croes ta gradici Sr. Willy Willems 
pa su contribucion den e desaroyo di deporte di Aruba y 
ta desea Sr. Willy pa gosa di su pensioen merecidamente. 

Minister Endy Croes: 


DESPUES DI 12 ANA WEGA CLASIFICATORIO CONCACAF W 
GOLD CUP DI SELECCION NACIONAL FEMENINO A TUMA 
LUGA NA ARUBA 


Dialuna atardi, a tuma luga wega 
clasificatorio CONCACAF W 
Gold Cup di Seleccion Nacional 
Femenino na Compleho Deportivo 
Guillermo Prospero Trinidad na 
Dakota. Tremendo hugada, unda | _ 
cu Seleccion Femenino di Aruba |) 
a gana Seleccion Femenino di Š 
Boneiro cu e score di 5-0. Minister [| 
Endy Croes hunto cu Vice Prome 
Minister Ursell Arends, Presidente mm 
di Parlamento mr. Edgard Vrolijk, 
Parlamentario Hendrik Tevreden, 
Shailiny Tromp-Lee, Setty k 
Christiaans-Yarzagaray, Raymond 
Kamperveen y demas invitadonan 
special tabata presente pa apoya e 
team di Aruba. 


Despues di diesdos (12) aña 
Seleccion di Aruba por a hunga na 
cas bek den wega clasificatorio di 
CONCACAF. Por a sinti e emocion 
di e fanaticonan riba tribuna cu 
despues di varios afia a haya e | 
oportunidad di mira y apoya nos 
Seleccion Nacional Femenino den 
un wega Clasificatorio na cas. 


Un bon wega cu bunita toke, ||, dla E 
caminda e team di Aruba a entrega = aay 


nan alma y curpa riba veld. E team Minister Endy Croes ta felicita nos Seleccion Femenino pa e 


Esaki ta un ehempel bibo di cu deseo, disciplina, determinacion € Staf cu a prepara nos camanan di un manera extraordinario. 
y dedicacion ta logra. Aruba ta orguyoso di boso. MN 

Diadomingo 29 di october, a tuma luga e di dos (2) edicion di 
e Awareness Ride organisa pa Biking Squad Aruba. E recorido 
di 44 KM a inicia 6 or di mainta for di ex Bushiri Beach Hotel y 
a bay rumbo Noord. E meta di e Awareness 


Ride ta pa conscientisa automobilista — y ciclistanan pa ora 
nan ta uza caminda pa ambos ta consciente di e reglanan 
di trafico, nan siguridad y pa duna otro respet. Tambe, pa e 
dofionan di cacho tene cuenta cu nan mascota pa e ta den 


cura mirando cu nan por ataca e ciclistanan cu consecuencia 
negativo. Alrededor di 350 ciclista di 8 diferente grupo a 
participa. Minister Endy Croes tabata presente e mainta aki y a 
participa den e prome 10 KM di e recorido di conscientisacion. 


Minister Endy Croes a expresa cu e ta apoya iniciativanan 
asina pa conscientisa Pueblo di Aruba. Pa finalisa, Minister 
Endy Croes ta felicita Biking Squad Aruba y IBISA cu e exitoso 
proyecto di conscientisacion. MN 

Recientemente, Minister Endy Croes a reuni cu Sr. Sjoerd de 
Vries motor y organisado di e tremendo torneo internacional 
Aruba Open Beach Tennis. Durante e encuentro Sr. de Vries a 
duna informacion actualisa di e di diestres (13) edicion di Aruba 
Open Beach Tennis cu ta tuma luga di 12 pa 19 di november 
proximo. Aruba Open Beach Tennis ta e torneo deportivo di 
mas grandi di Aruba y ta patrocina pa Aruba Tourism Authority 
(ATA) cu ayudo di Gobierno di Aruba, diferente departamento 
di gobierno y stakeholders cu ta contribui pa haci e torneo aki 
posibel. 


Un bes mas e evento ta premira di ta hopi grandi y exitoso. E 
aña aki a traha un cancha un poco mas grandi,unda a aloca 
mas tribuna pa e bishitantenan. Riba 1000 participante di 40 
diferente pais a inscribi pa participa den e di 13 edicion di Aruba 
Open Beach Tennis. Lo tin un grupo di referee profesional di 
Italia na Aruba pa dirigi e torneo aki. Un total di 70.000 US$ dollar 
lo ser reparti na premio. Sr. de Vries a expresa di ta sumanente 
contento cu e ayudo cu el a ricibi di stakeholders y Gobierno 


NA EX BUSH 


di Aruba. Sr. Sjoerd de Vries a haci entrega di un invitacion 
oficial na mandatario di Deporte pa e conferencia di prensa y 
pa e clausura di e torneo dia 19 di november proximo pa haci 
entrega di premio na e ganadonan. Pa conclui, mandatario di 
Depoerte ta invita henter Pueblo di Aruba pa bishita e torneo 
di tennis mas grandi den Caribe. Exito na tur atleta! Cu deseo, 


disciplina, dedicacion y determinacion ta logra. 

Den cuadro di e proyecto cu a wordo lansa pa Departamento 
di Progreso Laboral, den cooperacion cu Departamento di 
Asuntonan Social y Centro di Hoben y Famia, cu apoyo di 
Minister di Asunto Social Colega Rocco Tjon, pa inverti den 
capacitacion di personanan cu ta en busca pa drenta e mercado 
laboral, a entrevista sra Madeline Ridderstap di Departamento 
di Asuntonan Social pa haya un miho bista di e contribucion 
di nan banda pa cu e proyecto aki. Sra Ridderstap a indica, 
cu den e ultimo afianan Gobierno y departamentonan social y 
di labor hunto cu otro instancianan ta poniendo hopi atencion 
pa yuda esnan cu ta en busca di un trabou, guiando nan 
door di ampliando nan capacidad pa cu conocemento propio. 
Esaki lo yuda grandemente pa nan siña conoce nan mes, nan 
habilidadnan personal y nan norma y balornan. 


Sra Ridderstap a indica cu lo mas importante ta pa cada 
participante sa kico nan mes kier den bida, ki trabou nan ta 
desea y con nan ta mira nan perspectiva pa futuro. Siguiendo 
e sesionnan aki, nan por descubri ki habilidad y talento nan ta 
posee, kico ta nan insiguridadnan y kico nan kier sifia y aspira. 
El a sigui splica cu hopi biaha tin e pensamento cu desaroyo 
personal ta algo cu cada persona tin cu purba di practica, pero 
si nan no tin e habilidad necesario, nan merece un chens pa 
wordo motiva y empodera pa haci esaki. 


E punto di e capacitacion di e trayecto ta pa cada participante 
practica y reflexiona riba locual cu e ta desea di haci. Analisis 


y literatura cientifico a demostra cu atencion y combersacion, 
ta motiva otro. Trayectonan di desaroyo, sifiamento y guia 
intensivo por yuda e cliente durante cu e ta en busca di un 
trabou pero tambe pa e wordo re-integra den e tereno laboral. 


Sra Ridderstap a indica cu Departamento d Asuntonan Social 
lo bay duna atencion durante e sesionnan aki na e importancia 
di aprecio propio, aumenta confiansa, stimula responsabilidad 
propio y tambe motivacion interno. Minister di Labor Glenbert 
Croes ta gradici tur esnan envolvi den e trayecto aki, pa nan 
esfuerso y dedicacion na yuda esnan cu mester di un trabou. 


n 


l 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


